**Ministru kabineta rīkojuma projekta „Par valsts meža zemes nodošanu Inčukalna novada pašvaldības īpašumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Inčukalna novada pašvaldības īpašumā vairākus valsts nekustamos īpašumus Inčukalna pagastā, Inčukalna novadā: nekustamo īpašumu “Inčukalns–Kļavas” (nekustamā īpašuma kadastra Nr. 8064 002 0798) – valsts meža zemi – zemes vienību (zemes vienības kadastra apzīmējums 8064 002 0211) 1,72 ha platībā un zemes vienību (zemes vienības kadastra apzīmējums 8064 006 0609) 1,34 ha platībā, nekustamo īpašumu “Ceļš uz Karjeriem” (nekustamā īpašuma kadastra Nr. 8064 001 0235) – valsts meža zemi – zemes vienību (zemes vienības kadastra apzīmējums 8064 001 0206) 0,85 ha platībā, nekustamo īpašumu “Ceļš uz Mārsiliem” (nekustamā īpašuma kadastra Nr. 8064 002 0793) – valsts meža zemi – zemes vienību (zemes vienības kadastra apzīmējums 8064 002 0791) 1,96 ha platībā, lai tos izmantotu pašvaldības autonomās funkcijas īstenošanai – ceļu būvniecībai (ceļu uzturēšanai un rekonstrukcijai).  Projekts stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Meža likuma 44. panta ceturtās daļas 2. punkta „a” apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants un likuma „Par pašvaldībām” 15. panta pirmās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.  Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums.  Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizējuMinistru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju īstenošanai, tostarp ceļu būvniecībai (ceļu uzturēšanai un rekonstrukcijai). Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.  Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.  Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).  Noteikumu Nr.776 13.punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas Zemkopības ministrija sagatavo rīkojuma projektu par valsts meža zemes atsavināšanu.  Zemkopības ministrija atbilstoši noteikumiem Nr.776 izvērtēja Inčukalna novada pašvaldības iesniegtos dokumentus valsts meža zemes atsavināšanai*.*  Inčukalna novada pašvaldība ar 2016. gada 23. novembra vēstuli Nr. 3-4/1108 ierosināja atsavināt valsts meža zemi, kas nepieciešama pašvaldības autonomās funkcijas (gādāt par savas administratīvās teritorijas labiekārtošanu un sanitāro tīrību, tostarp ielu, ceļu un laukumu būvniecību, rekonstruēšanu un uzturēšanu) pildīšanai Inčukalna pagastā, Inčukalna novadā, – zemes vienību (zemes vienības kadastra apzīmējums 8064 001 0206) 0,9 ha platībā, zemes vienību (zemes vienības kadastra apzīmējums 8064 002 0211) 1,75 ha platībā, zemes vienību (zemes vienības kadastra apzīmējums 8064 006 0609) 1,31 ha platībā un zemes vienības (zemes vienības kadastra apzīmējums 8064 002 0547) daļu aptuveni 1,2 ha platībā.  Inčukalna novada pašvaldība 2016. gada 19. oktobra lēmumā Nr.16 norāda, ka uz pašvaldības ierosinājuma pamata akciju sabiedrība “Latvijas valsts meži” 2010. gadā sadalīja zemes vienības ar kadastra apzīmējumiem 8064 001 0116, 8064 0020549, 8064 006 0712, no zemes vienībām izdalot zemi zem ceļiem. Izdalītajām zemes vienībām zem ceļiem tika piešķirti kadastra apzīmējumi 8064 001 0206 (0,9 ha), 8064 002 0211 (1,75 ha), 8064 006 0609 (1,31 ha). Zemes vienībā ar kadastra apzīmējumu 8064 002 0547 esošā zeme zem ceļa, kura nepieciešama pašvaldībai funkciju izpildei, no kopējām zemes vienības robežām nav izdalīta kā atsevišķa zemes vienība. Pamatojoties uz likuma “Par pašvaldībām” 14. un 15. pantā noteikto, nolemts uzsākt valsts meža zemes (zemes vienību kadastra apzīmējumi: 8064 001 0206, 8064 002 0211, 8064 006 0609, kā arī zemes vienības ar kadastra apzīmējumu 8064 002 0547 daļas) atsavināšanu, nosūtot Zemkopībasministrijai atsavināšanas ierosinājumu, kā arī pēc zemes vienību pārņemšanas Inčukalna pašvaldības īpašumā organizēt uz zemes vienībām esošo ceļu uzlabošanu, pēc nepieciešamības tos rekonstruējot, un uzturēšanu.  Inčukalna novada pašvaldība 2016. gada 19. oktobra lēmumā Nr.16 apliecina, ka zemes vienības ar kadastra apzīmējumiem 8064 001 0206, 8064 002 0211 un 8064 006 0609, kā arī zemes vienības ar kadastra apzīmējumu 8064 002 0547 daļa atbilstoši spēkā esošajam Inčukalna novada teritorijas plānojumam 2013.–2024.gadam, kas apstiprināts ar Inčukalna novada domes 2013. gada 22. maija sēdes lēmumu (prot. Nr.14-25.§), ir nepieciešamas autonomās funkcijas – ceļu būvniecības, rekonstruēšanas un uzturēšana – izpildei.  Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2017. gada 16. janvāra vēstulē Nr.4.1-2\_00jd-101\_17\_30 Inčukalna novada pašvaldību informēja, ka neiebilst pret  1) zemes vienības ar kadastra apzīmējumu 8064 001 0206, kas ietilpst nekustamā īpašuma “Katrīnas mežs” (kadastra Nr.8064 001 0116), Inčukalna pagastā, Inčukalna novadā, sastāvā, 0,85 ha platībā,  2) zemes vienības ar kadastra apzīmējumu 8064 002 0211, kas ietilpst nekustamā īpašuma “Krustkalnu meža masīvs” (kadastra Nr.8064 002 0727), Inčukalna pagastā, Inčukalna novadā, sastāvā, 1,72 ha platībā,  3) zemes vienības ar kadastra apzīmējumu 8064 006 0609, kas ietilpst nekustamā īpašuma “Krustkalnu meža masīvs” (kadastra Nr.8064 002 0727), Inčukalna pagastā, Inčukalna novadā, sastāvā, 1,34 ha platībā,  4) zemes vienības ar kadastra apzīmējumu 8064 002 0547 daļas aptuveni 1,2 ha platībā, kas ietilpst nekustamā īpašuma “Katrīnas mežs” (kadastra Nr.8064 001 0116), Inčukalna pagastā, Inčukalna novadā, sastāvā,  atsavināšanu par labu Inčukalna novada domes pašvaldībai tās autonomās funkcijas īstenošanai – ceļa būvniecībai.  Akciju sabiedrība “Latvijas valsts meži” papildus norāda, ka:   1. zemes vienības ar kadastra apzīmējumiem 8064 001 0206, 8064 002 0211 un 8064 006 0609 ietilpst ar Pēteri Barviku noslēgtā medību tiesību nomas līguma platībās; 2. zemes vienība ar kadastra apzīmējumu 8064 002 0547 ietilpst ar Modri Kalvānu noslēgtā medību tiesību nomas līguma platībās.   Atsavināšanas gadījumā būs nepieciešams grozīt noslēgtos līgumus par medībutiesību nomu, izslēdzot atsavināmās platības no nomas platībām.  Zemkopības ministrija 2017. gada 19. septembrī pilnvaroja Inčukalna novada pašvaldību veikt darbības, kas saistītas ar valsts meža zemes – nekustamā īpašuma “Katrīnas mežs” (kadastra Nr. 8064 001 0116) Inčukalna novada Inčukalna pagastā, sastāvā ietilpstošās zemes vienības ar kadastra apzīmējumu 8064 002 0547 daļas aptuveni 1,2 ha platībā – atsavināšanu, t.i., zemes vienības nodalīšanu apvidū, zemes robežu plānu izgatavošanu, zemes vienības topogrāfiskā plāna ar iezīmētu zemes vienību izgatavošanu, paliekošās un atdalītās (atsavināmās) zemes vienības meža inventarizāciju un mežaudzes novērtēšanu.  Inčukalna novada pašvaldība 2018. gada 18. jūlija vēstulē Nr. ND/3-4/18/NJ-627 Zemkopības ministriju informēja par to, ka ir īstenotas visas nepieciešamās darbības, kas saistītas ar valsts meža zemes atsavināšanu, – sadalīta nekustamā īpašuma “Katrīnas mežs” sastāvā ietilpstošā zemes vienība ar kadastra apzīmējumu 8064 002 0547 un izgatavoti zemes robežu, situācijas un apgrūtinājumu plāni.  Pēc zemes kadastrālās uzmērīšanas no nekustamā īpašuma “Katrīnas mežs” nodalītās zemes vienības platība noteikta 1,96 ha lielumā (zemes vienībai piešķirts kadastra apzīmējums 8064 002 0791).  Ar 2018. gada 10. septembra vēstuli Nr. ND/3-4/18/NJ-786 Inčukalna novada pašvaldība iesniedza precizētu zemes vienības ar kadastra apzīmējumu 8064 002 0791 situācijas plānu.  Zemkopības ministrija 2018. gada 7. augustā lūdza akciju sabiedrību “Latvijas valsts meži” īstenot darbības, kas saistītas ar nodalītās zemes vienības ar kadastra apzīmējumu 8064 002 0791 nostiprināšanu zemesgrāmatā uz valsts vārda Zemkopības ministrijas personā un nekustamā īpašuma “Katrīnas mežs” izmaiņu pārreģistrāciju.  Nekustamais īpašums „Ceļš uz Karjeriem” (kadastra Nr.8064 001 0235) Inčukalna pagastā, Inčukalna novadā, kas sastāv no zemes vienības ar kadastra apzīmējumu 8064 001 0206 0,85 ha platībā, 2018. gada 13. septembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Inčukalna pagasta zemesgrāmatas nodalījums Nr. 100000581719).  Pēc Nekustamā īpašuma valsts kadastra informācijas sistēmas datiem, nekustamā īpašuma “Ceļš uz Karjeriem” sastāvā ietilpstošās zemes vienībaslietošanas mērķis ir zeme, uz kuras galvenā saimnieciskā darbība ir mežsaimniecībā (kods 0201), un atbilstoši zemes vienību platību sadalījumam pa lietošanas veidiem tās kopējā platība ir 0,85 ha, t.i., platība zemei zem ceļiem – 0,85 ha.  Nekustamais īpašums „Inčukalns–Kļavas” (kadastra Nr.8064 002 0798) Inčukalna pagastā, Inčukalna novadā, kas sastāv no zemes vienības arkadastra apzīmējumu 8064 002 0211 1,72 ha platībā un zemes vienības ar kadastra apzīmējumu 8064 006 0609 1,34 ha platībā, 2018. gada 10. septembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Inčukalna pagasta zemesgrāmatas nodalījums Nr. 100000581630).  Pēc Nekustamā īpašuma valsts kadastra informācijas sistēmas datiem, nekustamā īpašuma “Inčukalns–Kļavas” sastāvā ietilpstošās zemes vienības ar kadastra apzīmējumu 8064 002 0211 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), un atbilstoši zemes vienību platību sadalījumam pa lietošanas veidiem tās kopējā platība ir 1,72 ha, t.i., platība zemei zem ceļiem – 1,72 ha, zemes vienības ar kadastra apzīmējumu 8064 006 0609 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), un atbilstoši zemes vienību platību sadalījumam pa lietošanas veidiem tās kopējā platība ir 1,34 ha, t.i., platība zemei zem ceļiem – 1,34 ha.  Nekustamais īpašums „Ceļš uz Mārsiliem” (kadastra Nr.8064 002 0793) Inčukalna pagastā, Inčukalna novadā, kas sastāv no zemes vienības ar kadastra apzīmējumu 8064 002 0791 1,96 ha platībā, 2018. gada 6. septembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Inčukalna pagasta zemesgrāmatas nodalījums Nr. 100000581607).  Pēc Nekustamā īpašuma valsts kadastra informācijas sistēmas datiem, nekustamā īpašuma “Ceļš uz Mārsiliem” sastāvā ietilpstošās zemes vienības lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), un atbilstoši zemes vienību platību sadalījumam pa lietošanas veidiem tās kopējā platība ir 1,96 ha, t.i., platība zemei zem ceļiem – 0,63 ha, mežu platība – 1,33 ha.  Pēc valsts meža zemes atsavināšanas, lai īstenotu apbūvi – ceļa rekonstrukciju nekustamajā īpašumā “Ceļš uz Mārsiliem”, būs nepieciešams veikt atmežošanu – zemes lietošanas veida maiņu. Meža likuma 41. panta pirmajā daļā noteikts, ka platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo sektu novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr.889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”. Līdz ar to veicot atmežošanu, Inčukalna novada pašvaldībai būs pienākums kompensēt ar atmežošanas izraisīto negatīvo seku novēršanu saistītos izdevumus.  Nekustamais īpašums “Ceļš uz Karjeriem” ir apgrūtināts ar lietu tiesībām – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (0,04 ha platībā), ekspluatācijas aizsargjoslas teritorija gar gāzesvadu ar spiedienu no 0,4 līdz 1,6 megapaskāliem (0,01 ha platībā), ekspluatācijas aizsargjoslas teritorija gar elektrisko tīklu gaisvadu līniju ar nominālo spriegumu 110 kilovolti, ja tā šķērso meža teritoriju (0,07 ha platībā) un drošības aizsargjoslas teritorija ap gāzesvadu, gāzes regulēšanas staciju un gāzes mērīšanas staciju ar gāzesvada diametru no 300 līdz 600 mm (0,21 ha platībā).  Nekustamā īpašuma “Inčukalns –Kļavas” zemes vienība ar kadastra apzīmējumu 8064 002 0211 ir apgrūtināta ar lietu tiesībām – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (0,04 ha platībā), ekspluatācijas aizsargjoslas teritorija gar elektrisko tīklu kabeļu līniju, ja tā šķērso meža teritoriju (0,01 ha platībā), zemes vienība ar kadastra apzīmējumu 8064 006 0609 ir apgrūtināta ar lietu tiesībām – ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (0,02 ha platībā), ekspluatācijas aizsargjoslas teritorija gar elektrisko tīklu kabeļu līniju.  Nekustamais īpašums “Ceļš uz Mārsiliem” ir apgrūtināts ar lietu tiesībām – ekspluatācijas aizsargjoslas teritorija gar elektrisko tīklu kabeļu līniju, ja tā šķērso meža teritoriju (0,01 ha platībā), ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (0,06 ha platībā).  Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Inčukalna novada pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi.  Pēc Ministru kabineta rīkojuma projekta pieņemšanas un nodošanas un pieņemšanas akta parakstīšanas akciju sabiedrība „Latvijas valsts meži” grozīs noslēgtos medību tiesību nomas līgumus, medību tiesību nomas platības samazinot par atsavināto valsts meža zemes platību.  Pēc Ministru kabineta rīkojuma pieņemšanas ar nodošanas un pieņemšanas aktu nekustamie īpašumi “Ceļš uz Karjeriem”, “Inčukalns–Kļavas”, “Ceļš uz Mārsiliem” tiks nodoti Inčukalna novada pašvaldībai.  Izpildot Ministru kabineta rīkojumu, atbilstoši Publiskas personas mantas atsavināšanas likuma 42. panta pirmajai daļai Inčukalna novada pašvaldībai būs pienākums nekustamo īpašumu nodot bez atlīdzības atpakaļ valsts īpašumā, ja nekustamais īpašums vairs netiks izmantots Ministru kabineta rīkojumā minēto funkciju veikšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrība „Latvijas valsts meži” un Inčukalna novada pašvaldība |
| 4. | Cita informācija | Atbilstoši Ministru kabineta 2011. gada 1. februāra noteikumu Nr.109 “Kārtība, kādā atsavināma publiskas personas manta” 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Inčukalna novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir konstatējama vides sakārtošanas un uzņēmējdarbības jomā, pašvaldībai izbūvējot un uzturot ceļus un tā sakārtojot infrastruktūru un nodrošinot fizisko personu sadzīves ērtības.  Inčukalna novada pašvaldībai un tās iestāžu darbiniekiem, kā arī pašvaldību institūcijām un citām sabiedrības grupām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par projektu un dotu iespēju izteikt viedokli, rīkojuma projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē. |
| 2. | Sabiedrības līdzdalība projekta izstrādē | No 2020. gada 20. februāra līdz 5. martam rīkojuma projekts bija ievietots Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība” (https://www.zm.gov.lv/zemkopibas-ministrija/arhivetas-apspriesanas/ministru-kabineta-rikojuma-projekts-par-valsts-meza-zemes-nodosanu-inc?id=892) un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>, kur sabiedrības pārstāvji varēja sniegt viedokļus par rīkojuma projektu. Sabiedrības pārstāvji arī varēs sniegt viedokļus par projektu pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Par tīmekļvietnē www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto rīkojuma projektu iebildumi vai priekšlikumi no sabiedrības pārstāvjiem netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība „Latvijas valsts meži” un Inčukalna novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Inčukalna novada pašvaldība segs izdevumus, kas saistīti ar nekustamo īpašumu pārreģistrāciju uz Inčukalna novada pašvaldības vārda, kā arī izdevumus, kas saistīti ar Nekustamo īpašumu uzturēšanu.  Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs K. Gerhards

Žagare 67027558

[Inga.Zagare@zm.gov.lv](mailto:Inga.Zagare@zm.gov.lv)